തിരുവോണത്തിന് മഴ കനക്കും അഞ്ച് ജില്ലകളില് യെല്ലോ അലര്ട്ട് തിരുവനന്തപുരം : സംസ്ഥാനത്ത് തിരുവോണം ദിവസം മഴ കനക്കാന് സാധ്യത. ഓണദിവസം സംസ്ഥാനത്തെ ചില ജില്ലകളില് ശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥാ വകുപ്പ് അറിയിച്ചു. അഞ്ച് ജില്ലകളില് ശനിയാഴ്ച യെല്ലോ അലര്ട്ട് പ്രഖ്യാപിച്ചിരിക്കുകയാണ്. തിരുവനന്തപുരം, പത്തനംതിട്ട, കോട്ടയം, ഇടുക്കി, മലപ്പുറം ജില്ലകളിലാണ് തിരുവോണദിനത്തില് യെല്ലോ അലര്ട്ട് പ്രഖ്യാപിച്ചിരിക്കുന്നത്. തിരുവനന്തപുരം, പത്തനംതിട്ട, കോട്ടയം, ഇടുക്കി ജില്ലകളില് ഞായറാഴ്ചയും യെല്ലോ അലര്ട്ട് തുടരും. തിങ്കളാഴ്ച പത്തനംതിട്ട, ഇടുക്കി ജില്ലകളില് മഴ മുന്നറിയിപ്പ് നല്കിയിട്ടുണ്ട്. ഇവിടങ്ങളില് 24 മണിക്കൂറില് 64.5 മുതല് 115.5 മില്ലിമീറ്റര് വരെ മഴ ലഭിക്കാം എന്നാണ് കാലാവസ്ഥാ വകുപ്പിന്റെ പ്രവചനം.